tomron87/hebrew-wikipedia-sentences-corpus huggingface dataset:
במהלך שנת 1948, הפקולטה לרפואה באוניברסיטת קים איל-סונג (האוניברסיטה הראשונה בקוריאה הצפונית), הופרדה מהאוניברסיטה לשם הקמת אוניברסיטה נפרדת למדעי הרפואה, בשם אוניברסיטת פיונגיאנג לרפואה.
בתאריך 24 בנובמבר 2010, המנהיג העליון של קוריאה הצפונית, קים ג'ונג-איל, קיים ביקור רשמי ומתוקשר באוניברסיטה.
אוניברסיטת פקין (במנדרינית: 北京大学) היא אוניברסיטת מחקר ציבורית, הממוקמת בבייג'ינג שברפובליקה העממית של סין, אשר הוקמה בשנת 1898. אוניברסיטת פקין נחשבת לאחד ממוסדות המחקר הטובים ביותר בסין, וזוכה להישגים בדירוגים שונים.
זוהי גם האוניברסיטה הלאומית המודרנית הראשונה שהוקמה בסין, כאשר הוקמה במהלך שושלת צ'ינג.
האוניברסיטה נחשבת לדומיננטית בחיי תרבות והאקדמיה בסין, וצמחו בה אישים משפיעים רבים, ובהם מאו דזה-דונג, לי קצ'יאנג ולי דז'או.
עד 2017, הצוות של אוניברסיטת פקין כלל 25 חברים באקדמיה העולמית למדעים (TWAS), 76 אקדמאים ב (CAS) ו-19 חברים ב (CAE).
באוניברסיטה לומדים כ-48,600 סטודנטים (כולל כמעט 2,500 סטודנטים בין-לאומיים) כמו גם מעל 12,600 אנשי סגל וצוות.
ספריית האוניברסיטה היא אחת הספריות הגדולות בעולם עם מעל 8 מיליון כרכים.
לאוניברסיטת פקין יש שש פקולטות: מדעי הרוח, מדעי החברה, כלכלה וניהול, מדע, טכנולוגיית מידע והנדסה, כמו גם מדעי הבריאות.
היא מורכבת מ-55 בתי ספר ומחלקות, 60 גופי מחקר ועשרה בתי חולים אוניברסיטאיים.
האוניברסיטה חברה בארגונים אקדמיים רבים, ובהם הברית הבינלאומית לאוניברסיטאות מחקר, איגוד אוניברסיטאות המחקר במזרח אסיה, התאגדות אוניברסיטאות האוקיינוס השקט, פורום מנהיגי האוניברסיטאות העולמי וליגת C9. ישנו גם שיתוף פעולה משמעותי עם אוניברסיטת אמורי, אוניברסיטת וושינגטון בסנט לואיס והמכון הטכנולוגי של ג'ורג'יה.
האוניברסיטה הוקמה ביולי 1898, ונודעה בתחילה בתור האוניברסיטה האימפריאלית של פקין, אך שותקה לתקופה קצרה כשנתיים לאחר מכן בעקבות מרד הבוקסרים.
בשנת 1904 הייתה אוניברסיטת פקין למוסד האקדמי הסיני הראשון ששלח סטודנטים סינים ללמוד במשלחות מחוץ לסין.
לאחר מהפכת שינהאי שמה של האוניברסיטה שונה ל"אוניברסיטה הממשלתית של פקין" ושנית ל"האוניברסיטה הלאומית של פקין" בשנת 1919. בשנת 1917 למדו במוסד כ-2,000 סטודנטים ב-14 מחלקות.
בשנים שלאחר מכן התפתחה במוסד תנועת הארבעה במאי, אשר השפיעה על הקמת המפלגה הקומוניסטית של סין.
בשנת 1920 הפכה אוניברסיטת פקין לאוניברסיטה הסינית הראשונה שקיבלה סטודנטיות.
במהלך מלחמת סין–יפן השנייה מיקומה של האוניברסיטה זז בתחילה לעיר צ'אנגשה שבמחוז חונאן ומשם לעיר קונמינג שבמחוז יונאן.
המוסד חזר לבייג'ינג לאחר כניעתה של יפן בשנת 1945. באותה תקופה למדו באוניברסיטה כ-3,000 סטודנטים בשישה בתי ספר (אומנויות, מדעים, משפטים, רפואה, הנדסה וחקלאות) ומכון מחקר למדעי הרוח.
לאחר הקמת הרפובליקה העממית, הופסק לכנות את האוניברסיטה כ"לאומית", וזאת על מנת להדגיש את הפתיחות הסוציאליסטית בין מוסדות האקדמיה.
האוניברסיטה עצמה נפגעה בזמן מהפכת התרבות והלימודים הופסקו בשנים 1966–1970. ב-4 במאי 1998, במלאת 100 שנה לאוניברסיטת פקין הכריז נשיא סין ג'יאנג דזה-מין על מימון נרחב לאוניברסיטה, ושנתיים לאחר מכן בית הספר המקומי לרפואה סופח לאוניברסיטה.
אוניברסיטת פודן (במנדרינית: 复旦大学) היא אוניברסיטה מחקר ציבורית, הממוקמת בשאנגחאי שברפובליקה העממית של סין, אשר הוקמה בשנת 1905. אוניברסיטה זו נחשבת לאחת מן היוקרתיות ביותר במדינה (בדגש על לימודי הרפואה ומדעי הרוח) עם תנאי קבלה מחמירים.
לאוניברסיטת פודן הייתה השפעה עמוקה על החברה הסינית במהלך השנים עם בוגרים רבים שהשתלבו במוקדי הכוח ותרבות במדינה.
כמה מבין בוגרי המוסד הידועים ניתן למנות את גואו גואנגצ'אנג והונג יינג.
אוניברסיטת פודן חברה בארגונים אקדמאיים רבים ובהם התאגדות אוניברסיטאות האוקיינוס השקט (APRU), ליגת C9, אוניברסיטאס 21, ברית אוניברסיטאות דלתא של יאנגצה ואיגוד אוניברסיטאות המחקר במזרח אסיה (AEARU).
מבחינה ארגונית, אוניברסיטת פודן מורכבת מ-17 בתי ספר הכוללים 69 מחלקות ו-77 מכוני מחקר.
לימודי הרפואה כוללים שיתוף פעולה עם כ-17 בתי חולים.
הספרייה המקומית הוקמה בשנת 1922 ושטחה הכולל עומד על כ-29,000 מטרים רבועים.
נכון לסוף שנת 2004, אוסף הספרייה הורכב מיותר מ־4.45 מיליון פריטים הכוללים מאמרים, ספרים, כתבי-עת, עיתונים והקלטות.
לאוניברסיטה יש שיתופי פעולה אקדמיים רבים הכוללים חילופי סטודנטים עם כ-200 מוסדות בכ-30 מדינות.
דירוג QS לאוניברסיטאות: מקום 39 (2024)
אוניברסיטת פלורידה הבין-לאומית היא אוניברסיטת מחקר ציבורית הממוקמת במיאמי שבארצות הברית, אשר הוקמה בשנת 1965. זוהי האוניברסיטה השנייה בגודלה בפלורידה, והרביעית בגודלה בארצות הברית עם כ־59,000 סטודנטים.
האוניברסיטה שייכת ל והיא אחת מאוניברסיטאות המחקר העיקריות של פלורידה.
נכון לשנת 2020 האוניברסיטה הבין־לאומית מציעה כ־191 תוכניות לימוד, מתוכן כ־81 תוכניות לתואר שני ו־34 תוכניות ללימודי תואר שלישי.
אוניברסיטת פלורידה חברה באיגוד אוניברסיטאות הערים הגדולות.
מבין בוגריה הידועים של האוניברסיטה ניתן למנות את אליאנה רוס-לאטינן, אנדי גרסיה וקרלוס ארויו וריצ'רד בלנקו.
הצעת החוק הראשונה להקמת אוניברסיטה בדרום פלורידה הועלתה בשנת 1943 אך לא עברה.
בסופו של דבר, ההחלטה להקים את האוניברסיטה התקבלה בשנת 1964. בספטמבר 1972 כבר למדו במוסד כ־5,667 סטודנטים.
ב־15 במרץ 2018 קרס אחד הגשרים החדשים שנבנו באוניברסיטה, אסון אשר הוביל למספר הרוגים.
בית הספר ליחסים בין־לאומיים וציבוריים ע"ש סטיבן ג'יי גרין
דירוג QS לאוניברסיטאות: מקום 574= (2025)
אוניברסיטת פוהאנג למדע וטכנולוגיה (בקוריאנית: 포항공과대학교) היא אוניברסיטה פרטית, הממוקמת בעיר פוהאנג שבחוף המזרחי של קוריאה הדרומית.
האוניברסיטה הוקמה ב-1986. באוניברסיטה לומדים כ-3,500 סטודנטים, והיא מתמקדת בטכנולוגיה ומדע.
מאז שהוקמה צברה האוניברסיטה מוניטין יוקרתי ביותר בתחומיה.
אוניברסיטת פוהאנג חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה.
אוניברסיטת פוהאנג הוקמה בשנת 1986 במזרח המדינה, על מנת להכשיר מהנדסים לאזור זה.
בשנת 1989 הוקמה המחלקה למדעי החיים.
הלימודים לתואר ראשון מתקיימים ב-11 מחלקות:
ישנם לימודים גם לתארים מתקדמים בכ-11 מחלקות, 4 חטיבות ו-5 בתי ספר.
אוניברסיטת פיירפילד היא אוניברסיטה פרטית קתולית, המנוהלת על ידי אגודת ישו בעיר פיירפילד שבקונטיקט.
האוניברסיטה הוקמה על ידי הישועים בשנת 1942, וכיום היא חלק מאיגוד המכללות והאוניברסיטאות הישועים.
בשנת 2017, למדו באוניברסיטה כ-4,100 סטודנטים לתואר ראשון וכ-1,100 סטודנטים לתארים מתקדמים.
האוניברסיטה מציעה תארים ראשונים ותארים מתקדמים באמצעות חמשת בתי הספר והמכללות שלה: מכללת אוניברסיטת פיירפילד לאמנויות ומדעים, בית הספר לעסקים, בית הספר להנדסה, בית הספר לסיעוד ובריאות ובית הספר לתארים מתקדמים בחינוך ומקצועות בעלות הברית.
בשנת 1941, קיבל הכומר של ניו אינגלנד ג'יימס דולאן אישור מהבישוף מוריס מקאוליף להקים מכללה באזורה הדרום-מערבי של מדינת קונטיקט.
האוניברסיטה הוקמה רשמית בשנת 1942 כאשר הישועים רכשו שלוש אחוזות בפיירפילד.
האוניברסיטה היא המכללה הישועית ה-26 בארצות הברית.
נשיאה הראשון של האוניברסיטה היה הכומר ג'ון מקינלי, והנשיא השני היה מייסד האוניברסיטה ג'יימס דולאן.
בשנת 1945 ניתן התואר הראשון באוניברסיטה, ובשנת 1947 נוסדה המכללה לאמנויות ומדעים, בה למדו בשנתה הראשונה 303 סטודנטים גברים.
בשנת 1964, מונה ויליאם מקינס לנשיאה החמישי של האוניברסיטה, ושירת בתפקיד זה עד שנת 1973.
בשנת 1968, הוקמה הספרייה באוניברסיטה.
בשנת 1970, נחנכה כיתת הנשים הראשונה באוניברסיטה, ובאותה השנה הוקם גם בית הספר לאחיות, המהווה כיום חלק מבית הספר לסיעוד ובריאות, המציע תוכניות לתואר ראשון בארבע שנים.
בשנת 1971, הוקם מרכז המדע של האוניברסיטה.
בשנת 1973, נבחר תומאס פיצג'רלד לנשיאה השישי של האוניברסיטה, וכיהן בתפקיד זה עד שנת 1979.
בשנת 1978, הופרדה המחלקה לעסקים מהמכללה לאמנויות ומדעים והוקם בית הספר לעסקים, הכולל בתוכו תואר ראשון במנהל עסקים ותואר שני בניהול פיננסי.
בשנת 2004, נבחר ג'פרי פון ארקס, שהיה קודם לכן נשיא אוניברסיטת ג'ורג'טאון ואוניברסיטת פורדהאם, לנשיאה השמיני של האוניברסיטה.
באותה השנה, ארקס פתח קמפיין שגייס שיא של 137.9 מיליון דולר.
סכום זה הביא להקמה ושיפוץ של 7 בניינים ועוד.
לזכרו של נשיא האוניברסיטה אלויסיוס קליי, הוקם בשנת 2006 מרכז זיכרון באוניברסיטה.
בשנת 2007 פתחה האוניברסיטה תחנת חום וכוח משולבת מבוססת טורבינות בסך 9.5 מיליון דולר, בהספק של 4.6 מגה-וואט, ועל כך זכתה האוניברסיטה בפרס מטעם הסוכנות להגנת הסביבה.
באוגוסט 2009 הפכה אוניברסיטת פיירפילד לאוניברסיטה הראשונה בארצות הברית שהתקינה מכונות אוטומטיות למיחזור הכוללות פיקדונות בקבוקים.
בשנת 2011, הושלם מבנה בסגנון עכשווי בעלות של 12.5 מיליון דולר, עבור הכמרים הישועים מאוניברסיטת פיירפילד.
בשנת 2016, לאחר שתים עשרה שנים, הודיע פון ארקס שיפרוש מנשיאות האוניברסיטה, וב-1 ביולי 2017, מונה במקומו מארק נמק.
האוניברסיטה ממוקמת בעיר פיירפילד שבמדינת קונטיקט שבארצות הברית.
באוניברסיטה ישנם 5 בתי ספר ומכללות: מכללת אוניברסיטת פיירפילד לאמנויות ומדעים, בית הספר לעסקים, בית הספר להנדסה, בית הספר לסיעוד ובריאות ובית הספר לתארים מתקדמים בחינוך ומקצועות בעלות הברית.
גודלו של קמפוס האוניברסיטה הוא 200 דונם.
שלושת האחוזות המקוריות מהן נבנתה האוניברסיטה הן כיום 3 אולמות באוניברסיטה.
שניים מתוך שלושת האולמות נקראים על שמם של מייסדי ובוני האוניברסיטה: בוריס מקאוליף, שאישר את הקמת האוניברסיטה, ולורנס ג'נינג, שתרם כסף להקמת מבנים באוניברסיטה.
רבים מכיתות הלימוד והמבנים נקראים לכבודם של כמרים או קדושים נוצרים.
בניין המגורים של הסטודנטים נקרא מרכז ברון, הקרוי על שמו של אחד הפרופסורים באוניברסיטה, ג'ון ברון.
ספריית האוניברסיטה, ספריית ניסליוס, נקראת על שם שני גוסטב ודגמר ניסליוס שתרמו רבות לאוניברסיטה.
המרכזים הרוחניים באוניברסיטה כוללים את: המרכז לאמונה, המרכז ללימודים קתוליים, המרכז לרוחניות איגנטית והמרכז ללימודי יהדות.
באוניברסיטה ישנה מכינה קדם אקדמית, בה לומדים 900 סטודנטים.
האוניברסיטה מציעה 43 מגמות לתואר ראשון ו-41 תוכניות לתארים מתקדמים.
בשנת הלימודים 2017–2018 סיימו באוניברסיטה כ-930 סטודנטים תואר ראשון, 367 סטודנטים סיימו תואר שני, ו-36 סיימו דוקטורט.
בין השנים 1993–2017, ל-65 סטודנטים באוניברסיטה הוענקה מלגת פולברייט.
בקרב סטודנטים לתואר ראשון, המלגות הפופולריות ביותר לפי סדר הפופולריות הן סיעוד, פיננסים, שיווק, חשבונאות, תקשורת, פסיכולוגיה, ביולוגיה ואנגלית.
גודל הכיתה הממוצעת הוא 22 סטודנטים בכיתה וב-80% מהכיתות יש פחות מ-30 סטודנטים.
נכון לסתיו 2017 ישנם 270 אנשי סגל במשרה מלאה ו-319 במשרה חלקית.
מתוך אנשי הסגל בעלי משרה מלאה ישנם 90% דוקטורים.
בסקר שנעשה באוניברסיטה התגלה שכ-96% מהסטודנטים מקבלים סיוע כלכלי כלשהו.
83% מהסטודנטים מסיימים את לימודיהם באוניברסיטה, ו-95% מהסטודנטים מועסקים לפחות שנתיים באוניברסיטה לאחר סיום לימודיהם.
נכון ל-2017 היו באוניברסיטה כ-4,100 סטודנטים לתואר ראשון ו-1,100 סטודנטים לתואר שני.
76.9% מבוגרי התואר הראשון היו לבנים, 7.5% היו אמריקאים היספנים ולטינים, 2.2% היו שחורים או אפרו-אמריקאים ו-2.3% היו אסייתים.
בסתיו של אותה השנה, היו בכיתות לתואר ראשון 125 סטודנטים בינלאומיים ו-100 סטודנטים בינלאומיים לתארים מתקדמים.
אוכלוסיית הסטודנטים מיוצגת על ידי סטודנטים מ-32 מדינות בארצות הברית ו-55 מדינות זרות.
האוניברסיטה נמצאת במקום השלישי לשנת 2021 בקרב האוניברסיטאות האזורית הצפוניות בארצות הברית, במקום השני מבחינת חדשנות בקטגוריה האזורית בארצות הברית.
בשנת 2020, הירחון וושינגטן חודשי דירג את האוניברסיטה במקום ה-39 מתוך 614 אוניברסיטאות מבחינת התרומה הגדולה ביותר לציבור.
האוניברסיטה מדורגת במקום השישי במדינה מבחינת איכות החיים הטובה ביותר, ובמקום ה-13 מבחינת "הסטודנטים המאושרים ביותר".
העיתון "האוצר האישי של קיפלינגר" דירג את האוניברסיטה במקום ה-41 מתוך 177 אוניברסיטאות, מבחינת האוניברסיטה הפרטית הטובה ביותר בארצות הברית.
האוניברסיטה הוצבה ברשימת 18 הקמפוסים הטובים ביותר בארצות הברית במגזין "קוסמופוליטן" וברשימת 25 האוניברסיטאות הבטוחות ביותר בארצות הברית מטעם מגזין "Safewise".
אוניברסיטת פיירפילד הייתה בין 119 אוניברסיטאות ומכללות בארצות הברית שזכתה לסיווג קרנגי למעורבות בקהילה בשנת 2008.
האוניברסיטה מדורגת, נכון ל-2021, במקום ה-34 מתוך 692 מכללות לאחיות בארצות הברית, במקום ה-16 מתוך 164 מכללות קתוליות בארצות הברית ובמקום ה-90 מתוך 789 מכללות לחשבונאות ופיננסים בארצות הברית.
האוניברסיטה מקדמת השתתפות ועזרה בשירותים הקהילתיים, והסטודנטים מעורבים בכך רבות, ועל כך זכתה האוניברסיטה במספר פרסים.
בכל שנה, יום אחד בשנה, הסטודנטים מגייסים כסף למען עניים וחסרי בית.
נוסף על כך, האוניברסיטה פתחה מיזם, בו סטודנטים עוזרים במתן הדרכות פרטניות לגיל הרך, ובינתיים מתנדבים בו 175 סטודנטים.
בשנת 2008, תשעה תלמידי פיירפילד, בהשראתו של חתן פרס נובל לשלום לשנת 2006 מוחמד יונוס, הקימו פרויקט הלוואות שנועד לגייס ולהשקיע כסף בעסקים קטנים המנוהלים על ידי נשים במדינות מתפתחות.
אגודת הסטודנטים של אוניברסיטת פיירפילד (FUSA) היא אגודת הסטודנטים הרשמית לסטודנטים באוניברסיטה.
האגודה קיימת כדי לייצג נושאים ודאגות לסטודנטים ולתת חסות למגוון תוכניות ופעילויות סטודנטים.
האגודה מחולקת לשלושה ענפים - חקיקה, ביצוע ומשפט (בית המשפט FUSA).
ענף החקיקה מורכב מסנאט הסטודנטים, ובו 20 נבחרים.
בראש ענף הביצוע עומד נשיא האגודה, המשמש גם כדובר הסטודנטים.
נשיא האגודה נבחר בבחירות על ידי הסטודנטים.
בשנת 2002 נבחרה קרן דונוג לאישה הראשונה שמכהנת כנשיאת האגודה.
הרשות השיפוטית, המכונה בית המשפט FUSA, מקלה על בחירות ומשמשת כגוף האחראי על ערעורים ודיונים בנוגע לאוניברסיטה.
לסטודנטים יש מספר דרכי תקשורת וחדשות:
StagsTV - תחנת הטלוויזיה לסטודנטים של אוניברסיטת פיירפילד.
המראה - עיתון הסטודנטים העצמאי מאוניברסיטת פיירפילד.
אוניברסיטת פיירפילד חברה בוועידת האתלטיקה המטרו אטלנטית (MAAC).
מנהל הספורט באוניברסיטה הוא פול שליקמן.
האוניברסיטה מתחרה בכ-20 ענפי ספורט: בייסבול, כדורסל גברים ונשים, קרוס קאנטרי גברים ונשים, הוקי שדה, גולף גברים ונשים, לקרוס גברים ונשים, כדורגל גברים ונשים, סופטבול, שחייה, צלילה לגברים ונשים, טניס גברים ונשים וכדורעף נשים.
את נבחרת כדורסל הגברים מאמן כיום ג'יי יאנג.
את נבחרת כדורסל הנשים מאמן כיום ג'ו פראגר.
נבחרת הלקרוס לגברים מתמודדת כיום באיגוד האתלטיקה הקולוניאלית (CAA).
מאז שנת 1996, הנבחרת זכתה ב-8 עונות וב-2 טורנירים.
נכון לשנת 2021, 14 שחקנים בנבחרת האוניברסיטה זכו בהצטיינות, ו-12 עברו לאחר מכן לשחק בקבוצת הלקרוס הוותיקה ביותר בארצות הברית, מייג'ור ליג לקרוס.
אצטדיון הלקרוס של האוניברסיטה נקרא אצטדיון רפרטי, ויש בו 3,500 מושבים.
נבחרת הלקרוס לנשים זכתה בעשור האחרון ב-8 תארים.
בשנת 2012, השוער של הנבחרת, מייקל או'קיף, זומן לנבחרת הכדורגל של ניו זילנד.
נבחרת כדורגל הנשים עלתה חמש פעמים לאליפות NCAA בכדורגל נשים וזכתה שבע פעמים באליפות MAAC מאז 1993.
ב-28 בינואר 2020, אוניברסיטת פיירפילד החלה בהליכים ליצירת צוותי משחק אלקטרוני משתנים שייצגו את בית הספר במספר טורנירים ארציים.
באוניברסיטת פיירפילד ישנם מועדוני ספורט בענפים: הוקי קרח, בייסבול, רכיבה על סוסים גברים ונשים, אמנויות לחימה, רוגבי גברים ונשים, שייט, סקי וסנובורד גברים ונשים, כדורגל גברים ונשים וכדורעף גברים ונשים.
מועדון הרוגבי לגברים, שהוקם בשנת 1963, הוא מועדון הספורט שפועל הכי הרבה זמן ברציפות באוניברסיטת פיירפילד.
מועדון הרכיבה על הסוסים היה אלוף האזור בשנים 1996, 1997, 1999, 2000, 2002 ו-2003, ובשנת 2007 הוזמנו שבעה רוכבים מהאוניברסיטה לטורניר האלופות ברכיבה על סוסים במדינת קונטיקט.
מועדון ההוקי לגברים של האוניברסיטה התמודד במשחק האליפות בשנת 2007 ובטורנירים בשנים 2008, 2015, 2016, 2017 ו-2018.
המרכז לאמנויות ע"ש רג'ינה א.
קוויק הוא המרכז העיקרי של התיאטרון והאמנות באוניברסיטת פיירפילד.
המרכז נפתח בשנת 1990 ומארח אירועים בנושאי מוזיקה, אמנות ותרבות.
מוזיאון האמנות של אוניברסיטת פיירפילד
מוזיאון האמנות של אוניברסיטת פיירפילד נפתח באוקטובר 2010. המוזיאון כולל ארבע גלריות עם שטח של כ-823 מטר רבוע.
הגלריה הראשית שלה, גלריית פרנק וקלרה מדיץ, נקראת לכבוד הורי התורם הראשי לפרויקט, ג'ון מדיץ.
בעבר היא נקראה גלריית בלארמין.
תיאטרון פיירפילד הוא חברת ההפקות האחראית על תוכנית התיאטרון של המחלקה לאמנות חזותית ואמנויות הבמה באוניברסיטה.
התיאטרון אחראי על בימוי ועיצוב מקצועי של התיאטרון, המופעים והצגות שנכתבו על ידי סטודנטים.
התיאטרון ממוקם בבית כרכרות משופץ שנבנה בשנת 1922. בשטח התיאטרון ישנם בית קפה, סטודיו לעיצוב, חנות תחפושות וחדר הלבשה.
מועדון הזמר של אוניברסיטת פיירפילד
באוניברסיטה ישנו מועדון זמר בו שרים מעל 100 סטודנטים באוניברסיטה.
המנצחת של המועדון היא קרול אן מקסוול, אחת המנצחות של מקהלות הבולטות בארצות הברית.
אוניברסיטת פורטסמות' היא אוניברסיטה ציבורית הממוקמת בעיר פורטסמות' שבאנגליה.
באוניברסיטה יש מגוון רחב של מקצועות שניתן ללמוד, כגון רפואה, יחסים בין-לאומיים, מתמטיקה וקרימינולוגיה.
אוניברסיטת פץ' (בהונגרית: Pécsi Tudományegyetem; בראשי תיבות: PTE, בין השנים 1982–2000: Janus Pannonius University) היא אחד ממוסדות ההשכלה הגבוהה של הונגריה עם מספר הסטודנטים הגדול ביותר.
החינוך בקורסים בפץ' החל משנת 1921, וכיום יש בה 20,000 סטודנטים, מתוכם יותר מ-4,500 סטודנטים זרים.
על פי דירוגי ההשכלה הגבוהה של כתב העת HVG לשנת 2021 ו-2022, אוניברסיטת פץ' היא האוניברסיטה ה-8 הטובה ביותר בהונגריה.
אוניברסיטת פץ' של ימי הביניים נוסדה בשנת 1367 כאחרונה בגל הראשון של ייסוד אוניברסיטאות במרכז אירופה.
התודעה הציבורית ההיסטורית מחשיבה את לאיוש הראשון, מלך הונגריה (שכונה "הגדול") כמייסד האוניברסיטה, אך תפקידו של המלך בייסוד המוסד יכול להיחשב רק פורמלי, כחלק מהנוהל של הכס הקדוש.
הפעלתה של אוניברסיטת פץ' אושרה ב-1 בספטמבר 1367 בבולה על ידי האפיפיור אורבן החמישי, לבקשת המלך לאיוש הגדול של הונגריה.
האב הרוחני האמיתי של האוניברסיטה ההונגרית הראשונה היה הבישוף של פץ' בן התקופה, וילמוש קופנבאך , אשר בנוסף לתפקידו הכנסייתי (1361–1374), היה הפלטין של הקפלה המלכותית וקנצלר (יועץ) סודי למלך, אחד הדיפלומטים החשובים של לאיוש הגדול ומאנשי סודו.
אוניברסיטת פץ' נועדה בעיקר להוראה נכונה של דיני הכנסייה והשפה הלטינית, כך שהסטודנטים ההונגרים של אותה תקופה לא נאלצו לנסוע לחו"ל אם היה ברצונם ללמוד באוניברסיטה.
בפץ', פעלו ככל הנראה רק הפקולטה למדעי הרוח והמשפטים, כלומר האוניברסיטה של ימי הביניים הייתה חלקית ו"נכה".
האפיפיור לא התיר את הקמת הפקולטה לתאולוגיה.
מעט מאוד מסמכים כתובים שרדו על אוניברסיטת פץ' של ימי הביניים ואנחנו כמעט לא יודעים דבר על תפקודה.
אנו מכירים בסך הכל ארבעה מורים ושבעה תלמידים בשמם שניתן להוכיח כי לימדו או למדו באוניברסיטה.
הפרופסור המפורסם ביותר מימי הביניים בפץ' היה האיטלקי Galvano di Bologna, ששהה בפץ' בין השנים 1372 ו-1374. הקנצלר השני והאחרון של האוניברסיטה היה הבישוף באלינט אלשאני (לימים קרדינל) (1374–1408).
האוניברסיטה הייתה קשורה ביסודה לדמותו של הבישוף וילמוש, היא החלה לשקוע לאחר מותו, ולאחר מכן הפסיקה להתקיים מתישהו בסביבות 1390, היא כמעט בוודאות לא פעלה כאשר אוניברסיטת אובודה נוסדה ב-1395. אוניברסיטת פץ' המודרנית אינה ממשיכת דרכה המשפטית של קודמתה מימי הביניים, אנחנו יכולים רק לדבר על מורשת אינטלקטואלית.
לאחר מכן, השכלה אוניברסיטאית לא הייתה קיימת בעיר עד תחילת המאה ה-20. הבניין המשוער של אוניברסיטת פץ' מימי הביניים נחפר בין 1978 לבין 1998 בטירת הבישוף, מזרחית לקפלת מריה המוזהבת, בסביבה הקרובה של קתדרלת פץ', בצדה הצפוני.
הגדרת הבניין שנויה במחלוקת, חוקרים רבים אינם מסכימים שבבניין פעל ה-Studium Generale מימי הביניים.
ב-2015 נפתחה בבניין המשוחזר תערוכת קבע לתולדות האוניברסיטה, עם אנדרטאות פיסול גותי חשובות מימי הביניים.
בשנת 1785 יוזף השני, קיסר האימפריה הרומית הקדושה העביר את המטה של האקדמיה המלכותית מגיור לפץ' למשך כעשרים שנה.
רק ב-1833 הקים הבישוף איגנץ ספשי , בשיתוף עם מועצת העיר, את האקדמיה של פץ', עם קורסים במשפטים ובמדעי הרוח.
אוניברסיטת אליזבת המלכותית ההונגרית בפוז'ון (ברטיסלאבה בסלובקית) נוסדה בשנת 1912 והיא יכולה להיחשב כקודמתה המשפטית של אוניברסיטת פץ'.
לאחר התהפוכות שבאו בעקבות מלחמת העולם הראשונה, בשנת 1921 אימצה האספה הלאומית ההונגרית סוף סוף את החוק שהעביר זמנית את אוניברסיטת ברטיסלאבה לפץ'.
אף שההעברה התעכבה עקב הכיבוש הסרבי של העיר, האוניברסיטה פעלה עם ארבע פקולטות משנת 1923: משפטים, רפואה, מדעי הרוח ותאולוגיה אוונגליסטית-לותרנית.
במהלך מלחמת העולם השנייה, הפקולטה למדעי הרוח הועברה באופן זמני בחלקו לסגד ובחלקו לקלוז'.
בשנת 1950 הופרדו הפקולטה לתאולוגיה אוונגליסטית-לותרנית והורדה לדרגת אקדמיה.
בשנת 1951 הפקולטה לרפואה הפכה לעצמאית והמשיכה לתפקד כאוניברסיטה עצמאית, כך שאוניברסיטת פץ' המשיכה לפעול עם פקולטה אחת (פקולטה למשפטים).
בינתיים בוצעו שיפורים באוניברסיטה לרפואה.
בשנת 1966 נפתחה קליניקה בת 400 מיטות שבה פעלו חמש יחידות שונות (רפואה פנימית, אורתופדיה, רדיולוגיה, כירורגיה, רפואת עיניים).
הכשרת רופאי שיניים החלה בשנים 1974-1973 .
משנת 1975, הוקמה פקולטה חדשה לכלכלה, ובשנת 1982 התאחדה המכללה להכשרת מורים בפץ' עם הפקולטה לכלכלה והפקולטה למשפטים.
המוסד החדש נקרא אוניברסיטת יאנוס פאנוניוס.
בשנת 1990, הפקולטה למדעי הבריאות הוקמה במסגרת האוניברסיטה הרפואית של פץ'.
בינתיים היא התפצלה לפקולטה להכשרת מורים, לפקולטה למדעי הרוח ולפקולטה למדעי הטבע.
בשנת 1995 אוחדה המכללה הטכנית פולק מיהאי עם אוניברסיטת יאנוס פאנוניוס.
בשנת 1996 הוקמה הפקולטה לאמנויות כיחידה הארגונית השישית של האוניברסיטה.
אוניברסיטת פץ' (בשם זה) הוקמה למעשה בשנת 2000 על ידי מיזוג של אוניברסיטת יאנוס פאנוניוס, האוניברסיטה הרפואית של פץ' והמכללה להכשרת מורים.
בשנת 2004 קיבלה המכללה הטכנית פולק מיהאי מעמד של סגל באוניברסיטה.
הפקולטה לחינוך מבוגרים ופיתוח משאבי אנוש (FEEK) הוקמה כפקולטה העשירית של האוניברסיטה בשנת 2005, ובשנת 2006 הפכה גם הפקולטה לבריאות לפקולטה אוניברסיטאית.
ל-PTE יש גם ארכיון מאז 2003, שפועל כארכיון מומחים מאז 2005.
הפקולטה ללימודי תרבות, הכשרת מורים ופיתוח הכפר
אוניברסיטת פפורצהיים היא אוניברסיטה ציבורית הממוקמת בעיר פפורצהיים שבגרמניה.
זוהי אחת האוניברסיטאות הגדולות למקצועות המדעים היישומיים במדינת באדן-וירטמברג.
אוניברסיטת פפורצהיים נוסדה בשנת 1877, בעיר פפורצהיים שבדרום-מערב גרמניה.
ראשיתו של מוסד זה בבית הספר הדוכסי למלאכה ולאמנות, ובבית הספר הטכני לתעשיית עיבוד המתכת.
בשנות ה-20 של המאה ה-20 התרחב היצע תחומי הדעת שנלמדו במוסד, וכלל עיצוב גרפי, ציור, קליגרפיה, עיצוב תכשיטים, ואופנה.
במהלך מלחמת העולם השנייה, נגרם נזק כבד למבני מוסד הלימוד.
לאחר המלחמה, שוקם בית הספר, בית הספר למלאכה הוקם מחדש בשמו המחודש בית הספר לאמנות ומלאכה, ועד שנת 1955 מספר הסטודנטים כבר היה גדול יותר מאשר לפני המלחמה.
בשנת 1977 שונה שמו של בית הספר לשם "המכללה לעיצוב".
בית הספר למנהל עסקים של האוניברסיטה החל את דרכו כמכללה לעסקים אשר נוסדה בשנת 1963. בשנת 1992, הוקמה הפקולטה להנדסה של האוניברסיטה.
כיום לומדים באוניברסיטה כ-6,200 סטודנטים בתוכניותיה השונות, הכוללות 28 תוכניות לתואר ראשון, ו-19 תוכניות לתואר שני.
שפת הלימודים היא גרמנית או אנגלית.
האוניברסיטה כוללת את בתי הספר הבאים:
בית הספר לעיצוב: בבית הספר לעיצוב מתקיימים מסלולי הלימוד הבאים – תואר ראשון באופנה, תואר ראשון בעיצוב תעשייתי, תואר ראשון בעיצוב אביזרים, תואר ראשון בתקשורת חזותית, תואר ראשון בעיצוב תחבורה, תואר ראשון בתכשיטנות, תואר שני בעיצוב תחבורה, תואר שני בעיצוב ויצירה עתידית, תואר שני בניהול קריאייטיב, ותואר שני בתכשיטנות.
בית הספר להנדסה: בבית הספר להנדסה מתקיימים מסלולי לימוד לתואר ראשון בתחומים הבאים: הנדסת חשמל, הנדסת מכונות, מכטרוניקה, הנדסה רפואית, הנדסה וניהול, ומדעי המחשב.
כמו כן, מתקיימים מסלולים לתואר שני בתחומים הבאים: מערכות משובצות מחשב, הנדסה וניהול, מכטרוניקה, וניהול מוצר.
בית הספר למנהל עסקים: בבית הספר למנהל עסקים לומדים כיום 3,200 סטודנטים.
בבית הספר 100 חברי סגל אקדמי.
מתקיימות בו תוכניות לתואר ראשון במנהל עסקים, חשבונאות וניהול פיננסי, לוגיסטיקה וניהול שרשרת האספקה, שיווק ותקשורת דיגיטלית, ניהול מדיה, ניהול משאבי אנוש, קיימות, מיסים, מערכות מידע, ומשפט עסקי.
נוסף על כך, מתקיימות בבית הספר תוכניות לתואר שני במנהל עסקים, מיסוי ומשפטים, פיננסים וחשבונאות, ניהול משאבי אנוש, מערכות מידע, וקיימות.
בית הספר הבין-לאומי של אוניברסיטת פפורצהיים הוא גוף האמון על טיפול בסטודנטים בין-לאומיים הלומדים באוניברסיטה, וכן על סטודנטים גרמנים מן האוניברסיטה היוצאים לחילופי סטודנטים במוסדות במדינות אחרות.
נוסף על כך, עוסק בית הספר בטיפוח קשרים ושיתופי פעולה למטרות מחקר ולימודים עם מוסדות אקדמיים במדינות שונות.
בשנת 1969 ייסד בית הספר הבין-לאומי קונסורציום עם מוסדות אקדמיים באנגליה ובצרפת, במסגרת הקונסורציום האירופאי לעסקים (EBC), שהוא חלק מתוכנית ארסמוס (ERASMUS).
המכון למחקר יישומי (IAF - Institut für Angewandte Forschung) של האוניברסיטה אחראי על ריכוז כל פעילות המחקר של האוניברסיטה, ומסייע בקידום מחקרים ובייעול פרויקטים מחקריים קיימים במדינת באדן-וירטמברג.
תחומי המחקר בבתי הספר השונים כוללים ייצור ירוק, שינויי האקלים, כלכלה מעגלית בייצור, אקולוגיה תעשייתית, הנדסת אנוש, ועוד.
קמפוס אוניברסיטת פפורצהיים ממוקם בחלקה הדרומי של העיר פפורצהיים.
המבנה הראשי בקמפוס כולל את הפקולטה למנהל עסקים, את שירותי המנהלה של האוניברסיטה, ואת הספריה להנדסה, עסקים, ומשפט.
הקמפוס לעיצוב, המחלקה לעיצוב תחבורה, והמחלקה לאופנה פועלים במבנים נפרדים, הפזורים באזור דרום העיר ובאזורים נוספים בעיר.
אוניברסיטת פורדהם היא אוניברסיטת מחקר פרטית, המזוהה עם מסדר הישועים של הכנסייה הקתולית, ושוכנת בעיר ניו יורק שבארצות הברית.
האוניברסיטה נוסדה בשנת 1841 ונקראת על שם שכונת פורדהם שברובע הברונקס, שבה ממוקם הקמפוס המקורי שלה.
זוהי האוניברסיטה הקתולית והישועית הוותיקה ביותר בצפון-מזרח ארצות הברית, והאוניברסיטה השלישית בוותקה בעיר ניו יורק.
האוניברסיטה נוסדה בשם "מכללת סנט ג'ון" (St.
John's College) על ידי ג'ון יוז , אשר שימש אז כבישוף מסייע של ניו יורק.
זמן קצר לאחר מכן הועבר המוסד לחסות מסדר הישועים, ומאז הפך למוסד עצמאי המזוהה עם המסדר ומנוהל בידי חבר נאמנים חילוני.
אף שהחל משנת 1969 מנוהלת האוניברסיטה באופן עצמאי מהכנסייה, כל נשיאי אוניברסיטת פורדהם בין השנים 1846 ל-2022 היו כמרים ישועים, ותוכנית הלימודים באוניברסיטה עדיין מושפעת מעקרונות ההשכלה הישועית.
באוניברסיטה לומדים כ-15,300 סטודנטים מיותר מ-65 מדינות העולם.
היא מורכבת מעשרה בתי ספר, מהם ארבעה לתואר ראשון ושישה לתארים מתקדמים, הפועלים בשלושה קמפוסים בדרום מדינת ניו יורק: קמפוס רוז היל בברונקס, קמפוס לינקולן סנטר באפר וסט סייד של מנהטן, וקמפוס וסטצ'סטר בפרוור הריסון .
בנוסף, האוניברסיטה מפעילה מרכז לימודים בלונדון ומשרדים מקומיים בספרד ובדרום אפריקה.
פורדהם מעניקה תארים בלמעלה מ-60 תחומי לימוד.
נבחרות הספורט של האוניברסיטה נקראות ה"ראמס" (Rams, מילולית האילים).
קבוצת הפוטבול של פורדהם ניצחה בעבר ב"שוגר בול" – טורניר פוטבול המכללות השנתי של ארצות הברית – ומנתה בין שורותיה שני חברי היכל התהילה של ה-NFL, שני שחקנים מצטיינים ברמה הלאומית (All-Americans), שני כוכבי ליגת הפוטבול הקנדית ושחקני NFL רבים נוספים.
אוניברסיטת ציריך היא אוניברסיטת מחקר ציבורית אשר ממוקמת בעיר ציריך, והיא האוניברסיטה הגדולה בשווייץ עם כ־28,000 סטודנטים.
אוניברסיטת ציריך נוסדה ב־29 באפריל 1833 על ידי איחודן של שלוש המכללות הנפרדות למשפטים, רפואה ותאולוגיה למוסד אקדמי אחד.
בנוסף הוקמה פקולטה חדשה לפילוסופיה.
אוניברסיטת ציריך הייתה הראשונה באירופה שנוסדה על ידי מדינה, ולא על ידי מלך או הכנסייה.
משנת 1847 הורשו נשים להקשיב להרצאות פילוסופיה, ובשנת 1866 התקבלה לאוניברסיטה אישה, לראשונה בהיסטוריה, כסטודנטית מהמניין.
הפקולטה לווטרינריה נוסדה בשנת 1901 ולמעשה היא הפקולטה העתיקה ביותר בעולם מסוגה.
בשנת 1914 עברה האוניברסיטה למיקום חדש, בתוך ציריך, וכיום מבני האוניברסיטה פזורים בכל רחבי העיר.
נכון לשנת 2023 היו רשומים באוניברסיטה 27,958 סטודנטים (מתוכם 5,352 סטודנטים זרים), כ־7,340 אנשי צוות, מתוכם 2,760 אנשי אדמיניסטרציה ו־712 פרופסורים.
האוניברסיטה חברה ברשת אוניברסיטאס 21 ובליגה האירופית לאוניברסיטאות מחקר.
לאוניברסיטת ציריך 7 פקולטות, אשר כוללות 150 מחלקות ומכונים.
נכון ל־2024 הפקולטות המרכזיות של האוניברסיטה הן:
הפקולטה לעסקים, כלכלה ומדעי המידע
עם בוגריה של האוניברסיטה ואנשי הסגל שלה נמנים שנים עשר זוכי פרס נובל:
וילהלם רנטגן - פיזיקה (1901)
אלברט איינשטיין - פיזיקה (1921)
ארווין שרדינגר - פיזיקה (1933)
וולטר רודולף הס - רפואה (1949)
אלכסנדר מילר - פיזיקה (1987)
בוגרים ידועים נוספים הם: רוזה לוקסמבורג, דוריס לויטהרד, וראש ממשלת קוסובו, האשים טאצ'י.
דירוג QS לאוניברסיטאות: מקום 91= (2024)
אוניברסיטת פרינסטון היא אוניברסיטת מחקר פרטית מליגת הקיסוס בפרינסטון, ניו ג'רזי.
היא המוסד הרביעי הוותיק ביותר להשכלה גבוהה בארצות הברית, ולרוב מדורגת בין האוניברסיטאות הטובות והיוקרתיות בעולם.
אוניברסיטת פרינסטון נוסדה בשנת 1746 בשם The College of New Jersey והייתה ממוקמת בעיר אליזבת שבניו ג'רזי.
האוניברסיטה עברה לעיירה פרינסטון בשנת 1756. היא הפכה לאוניברסיטה רשמית בשנת 1896, וכתוצאה שינתה את שמה הרשמי לאוניברסיטת פרינסטון, בשנת 1896. בימיה הראשונים, האוניברסיטה הייתה פרסביטריאנית (פלג נוצרי).
כיום האוניברסיטה אינה דתית, ואין לה דרישות דתיות מהסטודנטים.
פרינסטון לא קיבלה נשים ללימודים עד 1969. ובניגוד לאוניברסיטאות אחרות מסוגה, כמו אוניברסיטת הרווארד ואוניברסיטת קולומביה, לא היה לה גם קולג' צמוד המיועד לנשים.
רוב הסטודנטים באוניברסיטת פרינסטון לומדים לקראת תואר ראשון.
אוניברסיטת פרינסטון היא האוניברסיטה העשירה בעולם פר-סטודנט.
פרינסטון נחשבת כאחת האוניברסיטאות היוקרתיות בעולם, וכך לדוגמה היא מדורגת על ידי פורבס ועל ידי U.S.
News & World Report כקולג' הטוב ביותר בארצות הברית.
הביקוש ללמוד בפרינסטון הוא רב, וכמו אוניברסיטאות אחרות בליגת הקיסוס היא עורכת סינון רב בין המועמדים ללימודים.
הקמפוס המרכזי שוכן על שטח של כ־2,000 דונם וממוקם במרכז העיר פרינסטון.
קמפוס ג'יימס פורסטל שוכן בין ובין .
בנוסף, בבעלות האוניברסיטה מספר נכסים ב.
הבניין הראשון בקמפוס היה , שבנייתו הושלמה ב־1756. הקמפוס התפתח בהדרגה סביב לאולם נסאו במהלך המאה ה־19. הבניינים בקמפוס בנויים במספר סגנונות שונים ובהם סגנון גותי-ויקטוריאני ו שנבנו במהלך תקופת התחייה הגותית, וסגנון , שהפך סטנדרט הבניה מסוף המאה ה־19.
ממוקמת במרכז הקמפוס, גובהה מגיע ל־32 מטרים והיא מכילה כ־2000 מקומות ישיבה.
בעת בנייתה הייתה כנסיית האוניברסיטה הגדולה בעולם.
בין 2000 ל־2002 נערך שיפוץ בכנסייה בעלות כוללת של 10 מיליון דולר.
בשנת 1882 נחנך בקמפוס מוזיאון אמנות, המכיל כיום כ־72 אלף פריטים מאוספים שונים המתמקדים באזורי המזרח התיכון, מערב אירופה, סין, ארצות הברית ואמריקה הלטינית.
בצידו הדרומי גובל הקמפוס ב, אגם מעשה ידי אדם הקרוי על־שם אנדרו קרנגי.
קרנגי מימן את בניית המאגר לבקשתו של בוגר פרינסטון, בתקווה שספורט החתירה יחליף את עיסוק הסטודנטים בפוטבול, אותו החשיב לספורט "שאינו ג'נטלמני".
האוניברסיטה מבטיחה דיור לסטודנטים במשך כל תקופת הלימודים, כאשר יותר מ־98% מהסטודטים מתגוררים בשישה קולג'ים למגורים:
אוניברסיטת קוימברה (בפורטוגזית: Universidade de Coimbra) היא אוניברסיטה ציבורית בעיר קוימברה שבפורטוגל.
זוהי אחת האוניברסיטאות העתיקות ביותר באירופה ואחד מהמוסדות להשכלה גבוהה ולמחקר החשובים ביותר בפורטוגל.
האוניברסיטה חברה בקבוצת קוימברה, קבוצה של אוניברסיטאות מחקר אירופאיות מובילות שהיא ארחה את פגישת הקמתה ולכן הקבוצה קרויה על שמה.
האוניברסיטה קיבלה אישור ב-1290 בידי המלך הפורטוגזי דיניש בליסבון.
תאריך האמנה המלכותית המכריזה על הקמת האוניברסיטה הוא ב-1 במרץ של אותה שנה, אם כי המאמצים להקמת אוניברסיטה ראשונה בפורטוגל החלו לפחות שנתיים קודם לכן.
לפי כך, האוניברסיטה היא אחד המוסדות העתיקים ביותר מסוג זה בחצי האי האיברי ובאירופה בכלל.
האישור האפיפיורי להקמת האוניברסיטה ניתן גם הוא ב-1290 (ב-9 באוגוסט של אותה השנה) במהלך כהונתו של האפיפיור ניקולאוס הרביעי.
הבולה האפיפיורית אישרה את הקמת כל הפקולטות הכשרות, למעט תאולוגיה.
וכך הוקמו הפקולטות הראשונות, לאמנות, למשפטים, למשפט הקנוני ולרפואה.
האוניברסיטה לא נשארה זמן רב בליסבון.
ב-1308 עברה האוניברסיטה לקוימברה, כנראה בשל הצורך להשתחרר מפיקוח הכנסייה (היחסים בין הדרג הפוליטי לכנסייה באותה תקופה היו מתוחים במידת מה) ובשל עימותים בין תושבי העיר לבין הסטודנטים.
לקוימברה הייתה כבר מסורת ארוכה בנושא חינוך בהיותה משכן לבית הספר המצליח של מנזר סנטה קרוז.
האוניברסיטה שוכנה באתר הידוע כ-"Estudos Velhos", כיום מיקומה של הספרייה הראשית.
האוניברסיטה הועברה בחזרה לליסבון ב-1328 בזמן שלטונו של המלך אלפונסו הרביעי והוחזרה לקוימברה ב-1354, הפעם למרכז העיר שהייתה אז בתהליך התרחבות.
האוניברסיטה הועברה שוב לליסבון ב-1377 בזמן שלטונו של פרננדו הראשון ונשארה שם למשך מאה וחמישים שנה.
האישור להקמת הפקולטה לתאולוגיה מתוארך לתקופה זו סביב 1380.
האוניברסיטה חזרה לקוימברה והפעם לתמיד ב-1537 בזמן שלטונו של המלך ז'ואו השלישי.
הפעם הוקמה האוניברסיטה בארמון Alcaçova.
כל האוניברסיטה, כל צוות המורים והספרים מהספרייה הועברו מליסבון לקוימברה.
באותו הזמן נעשו שינויים נרחבים בתוכנית הלימודים והתקבלו מרצים נוספים כולל זרים.
במאה ה-18 ביצע המרקיז של פומבל, שר הממלכה, רפורמות קיצוניות באוניברסיטה במיוחד בנוגע ללימודי המדעים, בהתאם להשקפתו האנטי־דתית והנאורה.
ב-2023–2025, במהלך מלחמת חרבות ברזל, ביקורת הועברה על האוניברסיטה בשל גזענות, אנטישמיות ותמיכה בחמאס.
נתלו שלטים של יחיא סינוואר וקריאות להגלות סטודנטים ישראלים.
בראש האוניברסיטה עומדים רקטור, סנאט ואספת הנבחרים של האוניברסיטה (האחרונים אחראים לבחירת הרקטור והסנאט).
הרקטור הוא האחראי העיקרי לניהול הכולל ולקביעת הכיוון האסטרטגי של האוניברסיטה יחד עם הסנאט ובסיוע המועצה האדמיניסטרטיבית.
באוניברסיטת קוימברה לומדים כיום (פברואר 2006) כ-23,000 תלמידים המחולקים בין שמונה פקולטות: כתב, משפטים, רפואה, מדע וטכנולוגיה, רוקחות, כלכלה, פסיכולוגיה ומדעי החינוך ומדעי הספורט וחינוך גופני.
בית הספר לרפואה של האוניברסיטה המכונה HUC (קיצור של Hospitais da Universidade de Coimbra) הוא בית חולים אירופאי מוביל הידוע הן כמרכז מחקר והן בשל שרותי הרפואה האיכותיים שלו.
האוניברסיטה כוללת ספרייה מרכזית גדולה, גנים בוטניים, אצטדיון ומרכז ספורט, מצפה אסטרונומי, הוצאה לאור, כנסייה פרטית ומתקני עזר רבים כגון חדרי אוכל וחדרי לימוד.
באוניברסיטה מספר ספריות, אחת מהן היא Biblioteca Joanina, שנבנתה במאה ה-18 בסגנון הבארוק וקרויה על שם המלך ששלט באותה תקופה - ז'ואאו החמישי.
הספרייה נבנתה על בסיס ספריית מחקר שהייתה קיימת באוניברסיטה עוד מהמאה ה-15 וייחודה בכך שרוב 250,000 הכרכים שבה נכתבו עד המאה ה-18.
הסטודנטים מיוצגים על ידי איגוד הסטודנטים AAC (קיצור של Associação Académica de Coimbra), שנוסד ב-3 בנובמבר 1887 והוא איגוד הסטודנטים הוותיק ביותר בפורטוגל.
לאיגוד יש היסטוריה ארוכה של מאבקים במדיניות הממשלתית ומשורותיו יצאו מדינאים ואינטלקטואלים ידועים.
האיגוד אחראי גם על ארגון חיי חברה פעילים הכוללים פעילויות ספורט ומחלקות תרבות בהם מועברים הרצאות בנושאים חוץ אקדמיים הכוללים תיאטרון, קולנוע, שידורי רדיו וטלוויזיה, מוזיקה, שירת מקהלה, עיתונאות ובולאות.
כל סטודנט, ולעיתים גם מי שאינו סטודנט, זכאי להשתתף בפעולות אלה.
קיים קשר ישיר בין אוניברסיטה ותיקה זו ובין מוסדות ומסורות אקדמאיות רבות שיש להם השפעה משמעותית על חיי העיר.
כדוגמת מעונות הסטודנטים ה-"Republics", וחגיגות מסורתיות שהבולטת בהן היא ה-"Queima das Fitas" (חגיגת סיום הלימודים שבה נוהגים לשרוף סרטים בצבעי הפקולטות השונות), השימוש הנפוץ בלבוש המסורתי, שירת הפאדו של קוימברה שכיום מושמעת רק במופעים מאורגנים ולא כבעבר כסרנדות רחוב מסורתיות, והטקסים האקדמיים (במיוחד חלוקת תוארי דוקטור).
הצבעים הרשמיים של הפקולטות באוניברסיטת קוימברה הם:
הפקולטה למדע וטכנולוגיה: כחול בהיר ולבן
הפקולטה לפסיכולוגיה ומדעי החינוך: כתום
הפקולטה למדעי הספורט וחינוך גופני: חום
בצבעים אלה נעשה שימוש בסמלי הפקולטה, בטקסי האוניברסיטה בחלוקת תוארי דוקטור והסטודנטים עושים בהם שימוש בסרטים בצובע התואם לפקולטה בהקשר למסורות אקדמיות (כדוגמת ה-"Queima das Fitas" – "שרפת הסרטים").
הצבע של סמל האוניברסיטה ומשרד הרקטור המסמל את המוסד כולו הוא ירוק כהה.
ב-1 במרץ, יום הקמת האוניברסיטה, מונף תמיד דגל אוניברסיטת קוימברה (דגל לבן שבמרכזו הסמל הירוק) מעל למגדל הישן של האוניברסיטה.
יום זה מתחיל שבוע מיוחד של דיונים, כנסים, סמינרים ואירועים מיוחדים הקשורים להיבטים שונים של המוסד.
ה-Praxe הוא מונח המתאר את אוסף המנהגים והטקסים המבוססים על מסורות עתיקות (שהחלו כנראה בספרד) שהן חלק חשוב מהחיים האקדמיים בקוימברה ושכל סטודנט נחשף להם.
חלק מכוח המשיכה של החיים האקדמיים בקוימברה, מלבד איכותם הידועה היא שיש בהם יותר Praxe, כלומר כוללים טקסים ייחודיים המבדלים את קוימברה ממוסדות אחרים ומעניקים לסטודנטים תחושה מיוחדת של שותפות בטקסים אקדמיים שמקורם מלפני מאות שנים.
על אף שחלק מטקסים אלה נראים בעיני רבים כמיושנים, ולעיתים גבלו בטקסי חניכה משפילים הם נחשבים כחלק חשוב בחוויית הלימודים של הסטודנטים בקוימברה.
כללי ה-" Praxe" כלולים בספר (קוד ה-Praxe האקדמי) שיוצא לאור על ידי סטודנטים ותיקים של איגוד הסטודנטים ה-AAC.
בספר נקבעים כללי התנהגות בפעילויות כגון גיוס, הערכה, קבוצות וטקסי שרפת הסרטים.
גם בתוך האיגוד, כארגון סטודנטים מודרני ודמוקרטי, יש קבוצות שהם אנטי-Praxe ואנשים הדורשים רפורמה יסודית בטקסים המסורתיים.
תקופת השנה הראשונה ללימודים (שהיא באופן טבעי, בקטגוריה הנמוכה ביותר בהיררכיית ה-Praxe) היא עבור רוב הסטודנטים תקופה טובה של זיכרון שלא יישכח של מאורעות שלא ישובו עוד.
אחת המסורות הבולטות היא התלבושת האקדמית של אוניברסיטת קוימברה, חליפה שחורה וכיפה אותה לובשים הסטודנטים באירועים מיוחדים ושאומצה על ידי אוניברסיטאות פורטוגזיות אחרות.
למחלקות הספורט ב-AAC יש חלק משמעותי בחיי הספורט בקוימברה והם מייצגים את העיר בענפי הספורט: רוגבי, כדוריד, כדורסל, בייסבול, אמנויות הלחימה, אתלטיקה, התעמלות ושחייה.
כמו בשאר מחלקות התרבות של ה-AAC, כל סטודנט, כולל אתלטים מקצוענים ומקצוענים למחצה יכולים להשתייך אליהם.
קבוצת הכדורגל הראשית של העיר המכונה "אקדמיקה" או "בריוסה" היא לכאורה גוף אוטונומי של ה-AAC הקרוי AAC-OAF, אך למעשה זהו מועדון כדורגל עצמאי, הקשור בצורה רופפת בלבד למוסד האם.
קבוצת הכדורגל היא קבוצה חשובה יחסית, במיוחד במספר האוהדים הרב שיש לה בפורטוגל והיא משחקת בליגה הלאומית של פורטוגל והייתה הקבוצה הראשונה שזכתה בגביע הפורטוגזי ב-1939.
באוניברסיטה לומדים סטודנטים מ-70 לאומים שונים.
כמעט 10% מהסטודנטים הם נתינים זרים, ובכך מהווה קוימברה את האוניברסיטה הרב־לאומית ביותר בפורטוגל.
ב-2004 היא הייתה בין האוניברסיטאות הראשונות בפורטוגל שהגבילו את אורך התקופה להשגת תואר.
ההגבלה כוללת את מינימום ומקסימום הזמן לקבלת התואר.
על מנת לקבל תואר של 4 שנים חייבים להשלים את הלימודים 6 שנים מתאריך הרישום.
על מנת לקבל תואר של 5 שנים (לדוגמה, רפואה) חייבים להשלים את הלימודים תוך 8 שנים.
סטודנטים שלא עמדו ביעד צריכים לשלם את מלוא שכר הלימוד מחדש.
האוניברסיטה אינה מעבירה שעורים למבוגרים.
חדרי הרצאות צפופים הם תופעה נפוצה בתחומים מסוימים בפקולטות למדע וטכנולוגיה, משפטים וכלכלה.
הסטודנטים נאלצים לעמוד בזמן ההרצאה או אפילו להישאר מחוץ לחדר ההרצאות.
אחוז הנשירה הגבוה ביותר הוא בפקולטות אלה ומשך הלימודים בהם לקבלת התואר הוא הממושך ביותר.
הלימודים באוניברסיטה מתחילים באוקטובר ומסתיימים ביולי.
שני הבוגרים הידועים ביותר של האוניברסיטה הם אגאש מונייז זוכה פרס נובל לפיזיולוגיה או לרפואה ב-1949 ואנטוניו דה אוליביירה סלזאר שליט פורטוגל מ-1932 ועד 1968.
ביוני 2013 אונסק"ו הוסיף את האוניברסיטה לרשימת אתרי המורשת העולמיים בקריטריונים 2, 4, 6
אוניברסיטת קהיר היא מוסד להשכלה גבוהה הנמצא בעיר גיזה במצרים, בפרברי קהיר.
אוניברסיטת קהיר היא האוניברסיטה הגדולה במצרים עם למעלה מ-160 אלף סטודנטים ולמעלה מ-12,000 אנשי סגל.
האוניברסיטה נוסדה ב-21 בדצמבר 1908, תחת השם האוניברסיטה המצרית, בטקס בהשתתפות הח'דיו עבאס חלמי השני ומשלחות בינלאומיות.
האוניברסיטה הוקמה במסגרת מאמץ להקים מרכז להגות חינוכית חילונית במצרים.
להקמת האוניברסיטה קדמו מספר מכללות, בהן המכללה להנדסה אשר הוקמה בשנת 1816 ונסגרה בהוראת מוחמד סעיד פאשה בשנת 1854. אוניברסיטת קהיר נוסדה כאוניברסיטה אזרחית בהשראה אירופית, זאת בניגוד למוסדות דתיים להשכלה גבוהה במצרים, דוגמת אל-אזהר.
כבר מעת שהחלה לפעול, נשלחו בוגריה הבולטים להמשך לימודי דוקטורט באוניברסיטאות באירופה, במלגת לימודים מלאה, זאת בתנאי שישובו ללמד באוניברסיטת קהיר במשך 10 שנים.
האוניברסיטה הפכה לדגם לחיקוי באוניברסיטאות אזרחיות אחרות במזרח התיכון.
מנהלה הראשון של האוניברסיטה היה אחמד לוטפי א-סייד, שהשתתף ב-1925 כנציגה הרשמי של מצרים בטקס הפתיחה של האוניברסיטה העברית בירושלים.
מול הכניסה לאוניברסיטה ניצב הפסל המונומנטלי "תחיית מצרים".
הישאם קנדיל - ראש ממשלת מצרים
עיסאם שרף - שר התחבורה וראש ממשלת מצרים
טאהא חוסיין - אינטלקטואל וסופר
עאישה ראתב - שרה ושגרירה
באסם יוסוף - סאטיריקן מצרי, מנתח לב וריאות בהכשרתו
פתחי ערפאת - רופא מצרי ממוצא פלסטיני, אחיו הקטן של יאסר ערפאת
אוניברסיטת קווינסלנד היא אוניברסיטת מחקר ציבורית אוסטרלית הנחשבת בין שלוש האוניברסיטאות המובילות באוסטרליה בתחום המחקר.
היא הראשונה שנוסדה במדינת קווינסלנד והחמישית באוסטרליה.
האוניברסיטה הוקמה בשנת 1909, ביום השנה ה-50 להיפרדות הקולוניה קווינסלנד מהקולוניה ניו סאות' ויילס.
אוניברסיטת קווינסלנד אוסטרליה ממוקמת בבריזבן שבאוסטרליה ובסביבתה.
באוניברסיטה שלושה קמפוסים עיקריים: קמפוס סנט לוסיה , בו לומדים רוב הסטודנטים, קמפוס גאטון , מרכז האוניברסיטה לחקלאות ומדעי הווטרינריה, וקמפוס הרסטון , המאכלס את מתקני הבריאות הקליניים של בית הספר.
אתרים אחרים באוניברסיטת קווינסלנד - כולל תחנות מחקר ימיות , בתי חולים להוראה ומכרה תת-קרקעי - נמצאים סביב קווינסלנד.
בקרב הסגל ובוגריה 2 חתני פרס נובל ו-117 מקבלי מלגת רודס.
באוניברסיטה שש חטיבות אקדמיות עיקריות: עסקים, כלכלה ומשפטים, הנדסה, אדריכלות וטכנולוגיית מידע, מדעי הבריאות והתנהגות, מדעי הרוח והחברה, רפואה ומדעים ביו-רפואיים, ומדע.
מתקני המחקר של האוניברסיטה כוללים את המכון לביולוגיה מולקולרית , מכון המוח של קווינסלנד והמכון האוסטרלי להנדסת ביוטכנולוגיה וננוטכנולוגיה .
לאוניברסיטה תוכנית אסטרטגית לתקופה של ארבע שנים 2022–2025.
אוניברסיטת קווינסלנד נחשבת אחת המובילות בעולם בתחומי המחקר וההוראה והיא מבין מייסדיה של "קבוצת השמונה", גוף המאגד את שמונה האוניברסיטאות הטובות באוסטרליה, שמטרתו קידום ההשכלה האקדמית ביבשת והיא שותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
הארגון הוא עמותה המורכבת מחברות מובילות חדשנות ואוניברסיטאות מחקר מוערכות מכל העולם הפועלים יחדיו להגדלת היתרונות משיתופי פעולה בין שני המגזרים.
האוניברסיטה שייכת לקבוצה הלא רשמית בעלת הכינוי "אוניברסיטאות אבן החול".
דירוג QS לאוניברסיטאות: מקום 40= (2024)
אוניברסיטת קארל בפראג (ידועה אף בשם אוניברסיטת קארל, או אוניברסיטת פראג, בצ'כית: Univerzita Karlova v Praze; בלטינית: Universitas Carolina Pragensis; בגרמנית: Karls-Universität zu Prag) היא האוניברסיטה העתיקה והגדולה ביותר ברפובליקה הצ'כית הפועלת בעיר פראג.
האוניברסיטה נוסדה בשנת 1348. היא הייתה האוניברסיטה הראשונה במרכז אירופה ונחשבת האוניברסיטה הגרמנית הראשונה.
אוניברסיטת קארל היא אחד ממוסדות הלימוד האקדמי העתיקים ביותר, הפועלים ברציפות מעת היווסדם, ביבשת אירופה.
על פי דירוג אקדמי של אוניברסיטאות בעולם (דירוג שאנגחאי), אוניברסיטת קארל היא האוניברסיטה המובילה ברפובליקה הצ'כית ושנייה בדירוג במרכז ומזרח אירופה אחרי אוניברסיטת מוסקבה.
על פי דירוג QS של אוניברסיטאות בעולם לשנת 2010, מדורגת אוניברסיטת קארל במקום ה-267 בעולם, ובין 200 האוניברסיטאות המובילות בעולם בתחומי מדעי הטבע ומדעי הרוח (מקום 134 ו-192 בהתאמה).
יסודה של אוניברסיטת קארל בא בהשראתו של קרל הרביעי, קיסר האימפריה הרומית הקדושה אשר פנה לידידו ובן בריתו האפיפיור קלמנס השישי ובקשו ליסד את האוניברסיטה.
ב-26 בינואר 1347 פרסם האפיפיור בולה המכריזה על יסוד האוניברסיטה בפראג, הדומה בארגונה לסורבון בפריז, ובה ארבע פקולטות, הכוללות פקולטה לתאולוגיה.
ב-7 באפריל 1348 העניק קרל, שהיה אז מלך בוהמיה, רשות וחסינות למוסד בבולת זהב, וב-14 בינואר 1349 הוא שב על הוראתו כקיסר האימפריה הרומית הקדושה.
רוב המקורות, בצ'כיה ומחוצה לה, קובעים מאז המאה ה-19 את שנת יסודה של האוניברסיטה בשנת 1348, ולא בשנים 1347 או 1349, זאת כתוצאה מתנועה כנגד הכנסייה שלה היו שותפים צ'כים וגרמנים.
בפועל החלה האוניברסיטה לפעול בשנת 1349. קהילת האוניברסיטה חולקה למגזרים שכונו "אומות": בוהמיים, בווארים, פולנים וסקסונים, ואלה קבעו את דרכו של המוסד.
צ'כים אתנים היוו רק 16–20 אחוז מכלל ציבור התלמידים.
ההרצאות באוניברסיטה נערכו בבתי ספר שונים, העתיק שבהם נקרא על שם קרל בשם קרולינום ונוסד בשנת 1366. בשנת 1372 הפכה הפקולטה למשפטים לאוניברסיטה עצמאית.
בשנת 1402 העתיק ג'רום מפראג (Jeroným Pražský; 1379-1416) באוקספורד את כתביו של ג'ון ויקליף והביאם לבוהמיה.
בפראג תרגם דיקן הפקולטה לפילוסופיה יאן הוס את ה"טריאלוג" לצ'כית, ואף ששלטונות האוניברסיטה אסרו על לימוד תורתו של ויקליף, זו מצאה לה תומכים וקנתה לה אהדה נרחבת שהובילה לתנועה ההוסיטית.
בעת הקרע המערבי "האומה" הבוהמית בקהילת האוניברסיטה תמכה במלך ואצלב (1361–1419) ובמועצת פיזה (1409).
שאר "האומות" באוניברסיטה תמכו בעמדת האפיפיור גרגוריוס השנים עשר, ועל כן היה רוב של 3 אומות כנגד אחת בעמדה זו.
עם זאת, הוס והבוהמינים ניצלו את יריבותו של ואצלב עם האפיפיור גרגוריוס.
ב-18 בינואר 1409 פרסם המלך את הצו המלכותי של קוטנה הורה ובו שינה את חוקת האוניברסיטה (ולפיה לכל אומה יש קול בודד) על ידי מתן שלושה קולות לנציגי האומה הבוהמית, בעוד שלכל נציגי שאר האומות גם יחד ניתן קול בודד.
כתוצאה ממהפך זה במאזן הכוחות באוניברסיטה עזבו אותה רבים מן המרצים והתלמידים הזרים (רובם גרמנים), ואלה יסדו את אוניברסיטת לייפציג בחודש מאי 1409. בשנת 1408, בטרם ניתן צו קוטנה הורה, היו באוניברסיטה 200 חברי סגל בדרגת דוקטור ומגיסטר, 500 בעלי תואר בוגר, ו-30,000 תלמידים.
לא קיים אומדן מדויק של מספר התלמידים שעזבו לאחר מתן הצו, וההערכות נעות בין 5,000 ל-20,000 תלמידים וכן 46 מרצים.
בסתיו 1409 נבחר יאן הוס לרקטור האוניברסיטה שהייתה כבר אז צ'כית באופייה.
צו קוטנה הורה היווה קו שבר במעמדה של האוניברסיטה באירופה, ומאותה עת הידרדר מעמדה לזה של מוסד אקדמי בעל אופי אזורי ובעל מעמד בינלאומי נמוך.
בשנת 1419 נסגרו הפקולטות לתאולוגיה ולמשפטים, ורק הפקולטה לאמנויות המשיכה לפעול.
הפקולטה לאמנויות הפכה למרכז התנועה ההוסיטית, ומקור הסמכות העליונה בדוגמה התאולוגית של אסכולה זו.
בין השנים 1417–1430 לא הוענק אף לא תואר בודד באוניברסיטה ולעיתים מנה סגל המרצים שמונה או תשעה בלבד.
זיגמונד, קיסר האימפריה הרומית הקדושה, השתלט על נכסיה הנותרים של האוניברסיטה ובזכותו הושגה מעט התקדמות.
בשנת 1552 הזמין פרדיננד הראשון ישועים לפראג ובשנת 1562 הם פתחו אקדמיה - הקלמנטיום.
בין השנים 1541 ועד 1558 ההומניסט הצ'כי מתאוס קולינוס (1516–1566) שימש כמרצה ליוונית באוניברסיטה.
התקדמות נוספת במצבה של האוניברסיטה הושגה כאשר רודולף השני, קיסר האימפריה הרומית הקדושה התיישב בפראג.
בשנת 1609 בוטלה החובה שהוטלה על מרצי האוניברסיטה לנהוג מנהגי פרישות.
בשנת 1616 ניתן לאקדמיה הישועית מעמד של אוניברסיטה, דבר שאיפשר לה מאותה עת להעניק תארים.
הישועים גורשו מפראג בין השנים 1618–1621 בשלביה הראשונים של מלחמת שלושים השנים, אשר פרצה בפראג במרד הבוהמי על ידי בוהמינים מתנגדים לקתוליות ולאימפריה.
עד לשנת 1622 השיגו הישועים השפעה מכרעת על הקיסר.
צו קיסרי מ-19 בספטמבר 1622 העניק לישועים שליטה על כל מערכת החינוך של בוהמיה, מוראביה ושלזיה.
ארבעת המרצים הנותרים של הקרולינום התפטרו וכל תשע המכללות שהרכיבו את הקרולינום עברו לשליטת הישועים.
מאותה עת הישועים הם שהחזיקו בזכויות להעניק תארים, למנות רקטורים ולמנות מרצים חילונים.
הקרדינל ארנסט אדלברט פון הראך (1598–1667), שהיה הארכיבישוף של פראג החל משנת 1622, התנגד לאיחודה של האוניברסיטה עם מוסד אחר ולביטול זכותה של הכנסייה לקבוע את זהות רקטור האוניברסיטה.
הקרדינל ארנסט יסד את קולגיום אדלברטינום ובשנת 1638 פרדיננד השלישי, קיסר האימפריה הרומית הקדושה הגביל את המונופול של הישועים על תוכנית הלימודים.
הוא שלל מהם את הזכויות, את רכושם והארכיונים של הקרולינום והשיב לאוניברסיטה את עצמאותה תחת חסות הקיסר.
במהלך השנים האחרונות של מלחמת שלושים השנים תלמידים מן האוניברסיטה הגנו באומץ על גשר קארל בפראג.
ב-23 בפברואר 1654 מיזג פרדיננד השלישי את הקרולינום והקלמנטינום לאוניברסיטה אחת ובה ארבע פקולטות ושמה, אוניברסיטת קארל-פרדיננד.
בקרולינום לימדו אותה עת רק בפקולטה לאמנויות, היחידה ששרדה מתקופת המלחמות ההוסיטיות (1419–1434).
בשנת 1718 שופץ בניין הקרולינום, שהיה אז במצב ירוד ביותר, על חשבון המדינה.
הרפורמות והבנייה המחודשת של אוניברסיטאות בתקופת בית הבסבורג בשנים 1752 ו-1754, הביאה לשלילת רבות מזכויות היתר שהאוניברסיטה נהנתה מהן לאורך השנים.
בשנת 1757 מונו מורים דומיניקנים ואוגוסטיאנים להוראה מקצועות הדת, אולם במקביל החלו להיכנס לאוניברסיטה גם תחומי לימוד אחרים, שיאו של תהליך זה כאשר בסוף המאה ה-18 הותר לראשונה לתלמידים שאינם קתוליים להתקבל לאוניברסיטה, תחילה התקבלו תלמידים פרוטסטנטים ואחר כך אף תלמידים יהודים.
ב-29 ביולי 1784 שונתה שפת ההוראה באוניברסיטה לגרמנית, בעוד שעד לאותו מועד התנהלו השיעורים בלטינית.
בעת אביב העמים תלמידים גרמנים וצ'כים נאבקו באוניברסיטה בשאלת הוספת השפה הצ'כית כשפת הוראה.
כתוצאה משינויים דמוגרפיים הפכו דוברי הגרמנית למיעוט בעיר פראג בשנת 1860 לערך.
בשנת 1863 ניתנו 22 קורסים באוניברסיטה בשפה הצ'כית, ואילו יתרתם (מתוך 187 קורסים סה"כ) ניתנו בגרמנית.
בשנת 1864 הציעו דוברי הגרמנית להקים אוניברסיטה צ'כית נפרדת, הצעה שנדחתה על ידי המרצים דוברי הצ'כית שחפשו להמשיך במסורת האוניברסיטה.
הצ'כים באוניברסיטה לא קיבלו את מעמדה של שפתם באוניברסיטה והציעו להשיב לאוניברסיטה את "האומות", אולם על בסיס אתני: גרמנים וצ'כים, הצעה שנדחתה על ידי הגרמנים.
לאחר משא ומתן מתמשך חולקה האוניברסיטה לשני מוסדות הוראה, צ'כי וגרמני, אשר המשיכו לפעול תחת השם אוניברסיטת קארל-פרדיננד.
הפיצול קובע בחוק שהתקבל בפרלמנט האוסטרי ב-28 בפברואר 1882. כל אחד מחלקיה של האוניברסיטה היה עצמאי לחלוטין ונהנה ממעמד שווה.
שני המוסדות חלקו במתקנים הרפואיים והמדעיים, שניהם התנהלו תחת אותו הסמל, הספרייה, אולם הטקסים והגן הבוטני המשיכו להשתייך לשני המוסדות.
המתקנים המשותפים נוהלו בידי האוניברסיטה הגרמנית.
בשנת 1890 היו באוניברסיטה הצ'כית של קארל-פרדיננד 112 אנשי סגל אקדמי ו-2,191 תלמידים ואילו באוניברסיטה הגרמנית היו 146 אנשי סגל אקדמי ו-1,483 תלמידים.
לכל אחד משני המוסדות היו שלוש פקולטות, ואילו הפקולטה לתאולוגיה נותרה משותפת עד לשנת 1891, מועד בו חולקה אף היא.
בחורף 1909–1910 באוניברסיטה הגרמנית (Karl-Ferdinands Universität) למדו 1,778 תלמידים, מתוכם 58 תלמידים בתאולוגיה, 775 תלמידי משפטים, 376 תלמידי רפואה, 589 תלמידים בפילוסופיה (מדעי הרוח).
בין התלמידים היו כ-80 נשים.
בין אנשי הסגל האקדמי היו 9 מורים בתאולוגיה; במשפטים היו 18 מורים; ברפואה 64 מורים; בפילוסופיה 63 מורים.
באותה תקופה למדו באוניברסיטה הצ'כית 4,319 תלמידים, מתוכם 131 תלמידים בתאולוגיה, 1962 תלמידי משפטים, 687 תלמידי רפואה, 1,539 תלמידי פילוסופיה.
256 נשים היו בציבור התלמידים.
בין המורים היו 10 בתאולוגיה; 31 במשפטים; 62 ברפואה; 91 בפילוסופיה.
תקופת שיא פריחתה של האוניברסיטה הגרמנית הייתה בתקופה שקדמה למלחמת העולם הראשונה, כאשר על סגל ההוראה בה נמנו חוקרים ידועי שם, בהם ארנסט מאך, מוריץ וינטרניץ, ואלברט איינשטיין.
בין תלמידי האוניברסיטה באותה תקופה נמנו מקס ברוד, פרנץ קפקא ויוהנס אורזידיל.
עוד בשנת 1918 תבעו ראשי האוניברסיטה הצ'כית להעביר לשליטתם את החותם המקורי של האוניברסיטה.
בשנת 1920 שבה האוניברסיטה הצ'כית לשמה המקורי, אוניברסיטת קארל בפראג, תוך קביעה שהיא ממשיכת דרכה היחידה של האוניברסיטה שנוסדה בשנת 1348. בשנת 1921 שקלה האוניברסיטה הגרמנית להעתיק את מתקניה לליברץ בצפון בוהמיה.
בשנת 1922 פרצה שוב המחלוקת על השליטה בחותם המקורי של האוניברסיטה ומתחים אתניים בין שני המחנות גברו, אף שכמה מן המרצים הגרמנים היו חברי הממשלה הצ'כולובקית.
ב-21 בנובמבר 1934 הצטוותה האוניברסיטה הגרמנית להעביר את החותם המקורי לידי האוניברסיטה הצ'כית, בצו משפטי.
האוניברסיטה הגרמנית שלחה משלחת לשר החינוך הצ'כוסלובקי כדי למחות על הצו.
בצהרי 24 בנובמבר 1934 כמה אלפי תלמידים צ'כים התגודדו במחאה מול בניין האוניברסיטה הגרמנית, בעוד רקטור האוניברסיטה הצ'כית קרל דומין נואם לפניהם ומעודדם לתקוף את הבניין.
למחרת, לנוכח האיום במעשי אלימות, העביר רקטור האוניברסיטה הגרמנית את החותם לשליטת האוניברסיטה הצ'כית.
מאזן הכוחות בין שתי האוניברסיטאות השתנה פעם נוספת בשנת 1938, לאחר חתימת הסכם מינכן, כאשר כוחות גרמנים נכנסו לשטחה של צ'כוסלובקיה, כמו גם כוחות פולנים והונגרים.
ב-15 במרץ 1939 פוצלה צ'כוסלובקיה לשתי ישויות מדיניות ושטח צ'כיה הפך לפרוטקטורט של בוהמיה ומוראביה.
אחד מצעדיו הסמליים של ה"פרוטקטור" מטעם הרייך קונסטנטין פון נויראט היה להשיב לאוניברסיטה הגרמנית את החותם ההיסטורי, עת האוניברסיטה הגרמנית שינתה את שמה הרשמי ונקראה "אוניברסיטת קארל הגרמנית בפראג" (Deutsche Karls-Universität in Prag).
מ-1 בספטמבר 1939 הוכפפה האוניברסיטה באופן רשמי למשרד החינוך הגרמני בברלין, וב-4 בנובמבר 1939 היא הוכרה כאחת מ"אוניברסיטאות הרייך" (Reichsuniversität).
ב-28 באוקטובר 1939, במהלך הפגנות תלמידים נגד הנאצים, נורה תלמיד הרפואה יאן אופלטל, הוא מת מפצעיו ב-11 בנובמבר.
ב-15 בנובמבר ליוו אלפי תלמידים את ארונו ברחובות פראג בעת שעשה דרכו לביתו של התלמיד במוראביה.
בתגובה הכריזו הנאצים על סגירת כל מוסדות ההשכלה הגבוהה בפרוטקטורט לשלוש שנים, יותר מ-1,200 תלמידים ומורים נאסרו ונשלחו למחנה הריכוז זקסנהאוזן, שם נותרו עד שחרורם בשנת 1943. ב-17 בנובמבר הוצאו להורג תשעה תלמידים ומורים ללא משפט.
תאריך זה נקבע כיום הסטודנטים הבינלאומי החל משנת 1941 וצוין לראשונה בלונדון.
ב-8 במאי 1940 שונה שמה של האוניברסיטה הצ'כית בהוראה ממשלתית ל"אוניברסיטת קארל הצ'כית" (בצ'כית: Česká universita Karlova).
מלחמת העולם השנייה הביאה לקץ קיומן של שתי האוניברסיטאות, הצ'כית והגרמנית, זו לצד זו בפראג.
האוניברסיטה הגרמנית העבירה את פעילותה לעיר מינכן והמשיכה לפעול שם תחת השם "קולגיום קרולינום".
ממחצית המאה ה-20 ועד ימינו
אף שהאוניברסיטה חידשה פעילותה זמן קצר לאחר תום מלחמת העולם השנייה, החופש האקדמי ממנו נהנתה לאורך מאות שנים לא שב למוסד.
לאחר המהפכה הקומוניסטית בשנת 1948, המשטר החדש החל מבצע טיהורים בקרב קהילת האוניברסיטה וכל מי שזוהה כסוטה מן הקו האידאולוגי הקומוניסטי סולק מן המוסד.
מדיניות זו המשיכה לאורך ארבעה עשורים, ולוותה בגל שני של טיהורים בתקופת ה"נורמליזציה" בצ'כוסלובקיה, בתחילת שנות ה-70.
רק בשלהי שנות ה-80 החלו ניצני החופש האקדמי לשוב לבין כותלי המוסד, עת תלמידים ארגנו פעילויות עצמאיות שונות, כולל הפגנות שקטות, על רקע סתיו העמים במדינות סמוכות במרכז ובמזרח אירופה.